Républik Vietnam diproklamasèkké ing Saigon déning Ngo Dinh Diem tanggal 22 Oktober 1955 sawisé panjenengané nggulingké Kaisar Bao Dai. Lairé Vietnam Kidul didhukung déning Amérika Sarékat. Nanging ana debat ngenani kencengé hubungan antarané Vietnam Kidul karo AS sing arupa pandhukung utama nagara iku. Vietnam Kidul nerusaké perang karo Viet Cong jroning wektu suwé sawisé AS metu saka Vietnam Kidul. Nanging, akiré nyerah marang Vietnam Lor lan Front Liberasi Nasional (NLF) tanggal 30 April 1975. Sawisé iku, NLF kuwasa lan ngedegaké Républik Vietnam Kidul nganti Républik Sosialis Vietnam sing wutuh diproklamasikaké tanggal 2 Juli 1976.